
Bükkszentléleki pálos templom- és kolostorrom bemutatása és hasznosítása

Bükkszentléleki pálos templom- és kolostorrom bemutatása és hasznosítása
A bükkszentléleki pálos kolostorrom pusztulásának megállítására helyi kezdeményezésre rommentő akció szerveződött 2012 nyarán. A kezdeményezés távolabbi, de konkrét célként jelölte meg a rekonstrukciót, hasznosítást is.
Az Építészettörténeti és Műemléki Tanszék a 2012-es Építész Kari TDK keretében ötletpályázatot hirdetett a témában. A benyújtandó dolgozatok bemutatják a romot, annak történelmi és jelenkori kontextusát, valamint ezek alapján koncepcióterv formájában javaslatot adnak a hasznosításra. Az ötletpályázat célja a különféle verziók, lehetséges utak minél szélesebb spektrumának feltárása.
A tervezési feladat a műemlékvédelem és az építészet számos klasszikus és egyben aktuális problémakörét felöleli.
A pályázat másik aktualitását az adja, hogy az idei év Guzsik Tamás - a Tanszék egykori proferosszora és a pálos kolostorrom kutatója - halálának 10. és születésének 65. évfordulója.



